CELEX: 62018CN0066
Language: da
Date: 2018-02-01 00:00:00
Title: Sag C-66/18: Sag anlagt den 1. februar 2018 — Europa-Kommissionen mod Ungarn

201806010361917382018/C 211/10662018CJC21120180618DA01DAINFO_JUDICIAL201802017822Sag C-66/18: Sag anlagt den 1. februar 2018 — Europa-Kommissionen mod Ungarn
 ---documentbreak--- C2112018DA720120180201DA00107282Sag anlagt den 1. februar 2018 — Europa-Kommissionen mod Ungarn
   (Sag C-66/18)2018/C 211/10Processprog: ungarsk
      Parter
   
   
      Sagsøger: Europa-Kommissionen (ved V. Di Bucci, L. Malferrari, B. De Meester og K. Talabér-Ritz, som befuldmægtigede)
   
      Sagsøgt: Ungarn
   
      Sagsøgerens påstande
   
   Det fastslås, at Ungarn har tilsidesat sine forpligtelser i henhold til
   
            —
         
         
            artikel XVII i GATS (den almindelige overenskomst om handel med tjenesteydelser), idet det ved artikel 76, stk. 1, litra a), i lov CCIV af 2011, som ændret, har pålagt udenlandske uddannelsesinstitutioner beliggende uden for EØS at indgå en international aftale som betingelse for at kunne levere uddannelsesydelser;
         
      
            —
         
         
            artikel 16 i direktiv 2006/123/EF (
                  1
               ) og under alle omstændigheder artikel 49 TEUF og art. 56 TEUF samt artikel XVII i GATS idet det ved artikel 76, stk. 1, litra b), i lov CCIV af 2011, som ændret, har pålagt udenlandske videregående uddannelsesinstitutioner, at de skal udbyde videregående uddannelse i deres oprindelsesland;
         
      
            —
         
         
            artikel 13, artikel 14, stk. 3, og artikel 16 i Den Europæiske Unions charter om grundlæggende rettigheder sammenholdt med ovennævnte begrænsninger.
         
      
            —
         
         
            Ungarn tilpligtes at betale sagens omkostninger.
         
      
      Søgsmålsgrunde og væsentligste argumenter
   
   Retsgrundlaget for levering af videregående uddannelser i Ungarn er lov CCIV af 2011 vedrørende nationale videregående uddannelser, hvis artikel 76, stk. 1, litra a), bestemmer, at en udenlandsk videregående uddannelsesinstitution kun kan udøve virksomhed med diplomgivende uddannelse på det ungarske område, hvis den ungarske regering og regeringen i den stat, hvor den udenlandske videregående uddannelsesinstitution har sit hovedsæde, har indgået en aftale vedrørende principielt tilsagn til institutionen med henblik på udøvelse af virksomhed i Ungarn, idet en sådan aftale i tilfælde af en forbundsstat skal hvile på en forudgående aftale indgået med centralregeringen, når denne ikke har kompetence til at indgå aftaler, der binder den i henhold til en international aftale.
   Artikel 76, stk. 1, litra b), i lov CCIV kræver i øvrigt, at en udenlandsk videregående uddannelsesinstitution, som udøver virksomhed i Ungarn, ikke alene kan kvalificeres som videregående uddannelsesinstitution, der er godkendt i den stat, hvor den har sit sæde, men ligeledes, at den faktisk udbyder videregående uddannelse i denne stat.
   Den 27. april 2017 indledte Kommissionen en traktatbrudsprocedure mod Ungarn vedrørende lov CCIV af 2011, som ændret.
   Da Kommissionen ikke fandt, at Ungarns svar var tilfredsstillende, indledte den næste fase i traktatbrudsproceduren og fremsendte den 14. juli 2017 en begrundet udtalelse til Ungarn.
   Da Kommissionen heller ikke var tilfreds med besvarelsen af den begrundede udtalelse, besluttede den at anlægge sag ved Domstolen med påstand om at det fastslås, at Ungarn har tilsidesat sine forpligtelser i henhold til artikel XVII i GATS, artikel 16 i direktiv 2006/123/EF, artikel 49 TEUF og artikel 56 TEUF samt artikel 13, artikel 14, stk. 3, og artikel 16 i Den Europæiske Unions charter om grundlæggende rettigheder.
   (
         1
      ) – Europa-Parlamentets og Rådets direktiv 2006/123/EF af 12.12.2006 om tjenesteydelser i det indre marked (EUT 2006, L 376, s. 36).